Vlad Gheorghe anunță că va candida ca independent pentru un nou mandat în Parlamentul European
Europarlamentarul Vlad Gheorghe a anunțat, pe pagina lui oficială de pe Facebook, că va candida ca independent pentru un nou mandat în Parlamentul European.
"Sunt independent, fără partid, fără gașcă, fără grupuri de interese. Am nevoie de voi să mergem mai departe împreună. Am nevoie de semnăturile voastre și de ajutorul vostru ca să pot continua munca în Parlamentul European", a scris Gheorghe.
El anunță că poate fi susținut după 16 martie, când va fi disponibilă lista oficială pentru strângerea semnăturilor necesare. "Pe 16 martie iese lista oficială pentru strâns semnăturile necesare – tot ce primiți până atunci, că deja se agită unii și alții – sunt bâjbâieli, ca să nu zic altceva. Deci de pe 16 martie încolo putem să le dăm peste nas celor de la PSD-PNL cu comasarea lor prin care speră să împiedice independenții și partidele noi să candideze și să ia voturile românilor", a mai scris europarlamentarul.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank